Oliver Laxe, cine e desenvolvemento rural nos Ancares\nA iniciativa do cineasta xunto coa Asociación Ser pretende fomentar a creación cultural\nO cineasta Oliver Laxe explica o seu proxecto de dinamización dos Ancares, xunto a Román Rodríguez, á súa esquerda, e varios traballadores da Asociación Ser. Foto: ECG\nO cineasta Oliver Laxe está a desenvolver un proxecto cultural nos Ancares, o que suporá un grande impulso para a comarca, según destacou hoxe o conselleiro de Cultura, Educación e Universidade, Román Rodríguez, quen visitou a proposta.\nPara o conselleiro, trátase dunha proposta “fundamental para dinamizar esta zona a través da cultura con plantexamentos para todos os públicos e favorecer o seu desenvolvemento económico, social e cultural sempre de xeito respectuoso coas formas de vida tradicionais na zona”, expresou. Trátase dun concello que a Consellería de Cultura, Educación e Universidade está investindo máis de 150.000 euros.\nNeste sentido, Román Rodríguez referiuse aos importantes investimentos do seu departamento para poñer en valor o seu gran potencial arqueolóxico, como o xacemento O Teso da Ermida, onde se realizaron diferentes campañas nas que se atoparon ata sete vivendas e pezas da época romana e que está preparado para a súa visita. Como expresou, o seu departamento ten previsto ampliar de cara a 2022 os investimentos en 40.000 euros para poñer en valor unha capela que se atopaba oculta e que se atopou na última campaña arqueolóxica, co que o seu departamento elevará o seu investimento en 70.000 euros no eido patrimonial.\nNo que se refire ao proxecto visitado este venres, en virtude dun convenio por importe de 85.000 euros coa Asociación Ser, impulsada polo cineasta galego, o Goberno autonómico colabora coa iniciativa para o que se acondicionou e rehabilitou un novo espazo situado na parroquia de Vilela –a súa antiga casa familiar- con espazos abertos ao público nos que se desenvolverán actividades de creación cultural que fomenten o intercambio coa poboación local. En concreto, organizaranse obradoiros, conferencias, proxeccións de cinema, actividades de desenvolvemento rural e encontros comunitarios de carácter social e cultural.\nA Asociación Ser quere contribuír a frear o despoboamento da comarca dos Ancares no seu conxunto a través de accións que favorezan o seu desenvolvemento económico, social e cultural, de xeito sustentable, inclusivo e respectuoso co medio natural e as formas de vida tradicionais, mellorando a calidade de vida da veciñanza. Ademais destas iniciativas, a Asociación Ser pretende tamén organizar na súa sede un cineclube gratuíto.\n10 sep 2021 / 21:14


Resolución do DOG nº 172 do 2014/9/10 - Xunta de Galicia\nDOG Núm. 172 Mércores, 10 de setembro de 2014 Páx. 38217\nRESOLUCIÓN do 5 de setembro de 2014 pola que se ordena a publicación do Acordo do Consello da Xunta de Galicia do 4 de setembro de 2014 polo que se aproba a modificación da relación de postos de traballo da Consellería de Traballo e Benestar.\nA aprobación da modificación da relación de postos de traballo da Consellería de Traballo e Benestar xustifícase por necesidades organizativas e funcionais da consellería.\nEn consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de setembro de 2014, adoptou o seguinte\nPrimeiro. Apróbase a modificación da relación de postos de traballo da Consellería Traballo e Benestar, nos termos que se sinalan no anexo a este acordo.\nVisto o acordo adoptado polo Consello da Xunta de Galicia na súa reunión do 4 de setembro de 2014, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.


O número de mortes polos incendios en Portugal ascende a 31 - Praza Pública\nImaxe tirada pola NASA o domingo 15 de outubro dos incendios en Galicia e Portugal © NASA\nOs incendios que seguen a afectar a Portugal provocaron xa 31 mortes. Viseu (18) e Coimbra (10) son os distritos con máis vítimas nunha xornada terrible, que xa foi cualificada como "o peor día de incendios do ano" en canto ao número de lumes (máis de 500) e á incidencia en boa parte do centro e norte do país. O pasado mes de xuño o lume acabou coa vida de 64 persoas en Pedrógão Grande, mais concentradas nesta localidade do distrito de Leiria.\nAlgúns dos mortos foron atopados nas súas vivendas, outros na propia fronte do lume, loitando contra el ou cercados polas chamas. Hai, ademais, medio cento de persoas feridas nos hospitais e as autoridades alertan de que o número de falecidos aínda podería aumentar.\n"Se xulgan que hai algunha solución máxica que produza efectos inmediatos, están enganados. Non paga a pena ilusionar os portugueses con que se vai resolver un problema que se acumulou ao longo de décadas", dixo Costa\nConstança Urbano de Sousa, ministra da Administração Interna, sinalou que "é preciso recuar moito na memoria para atopar un día igual". Tan só no ano 2006 se pode atopar unha xornada con tantos incendios, de tal magnitude e perigosidade. Aínda na mañá deste luns, a pesar do descenso das temperaturas e a caída de chuvias nalgúns puntos, están activos 56 incendios en Portugal. Nesta web pódese consultar a localización e estado dos incendios rexistrados no país luso. Hai, ademais, 16 estradas cortadas.\nAínda de madrugada, o primeiro ministro portugués, António Costa, alertaba de que "situacións coma a de hoxe vanse repetir nos vindeiros anos" e recoñecía que "non hai bombeiros suficientes para atender todas as incidencias". Costa puxo o foco na "necesaria reforma da floresta" que limita a plantación de eucaliptos, aprobada o pasado mes de xullo, semanas despois da traxedia de Pedrógão Grande. Porén, advertiu de que as medidas aprobadas tardarán varios anos en ter efectos: "se xulgan que hai algunha solución máxica que produza efectos inmediatos, están enganados. Non paga a pena ilusionar os portugueses con que se vai resolver un problema que se acumulou ao longo de décadas".\nO primeiro ministro subliñou que "houbo tempo perdido nos últimos anos para resolver problemas estruturais" e que "nos próximos anos moitas cousas teñen que cambiar"\nO primeiro ministro subliñou tamén que "houbo tempo perdido nos últimos anos para resolver problemas estruturais" e que "nos próximos anos moitas cousas teñen que cambiar". "Cando fixemos a reforma da Protección Civil, hai dez anos, dixen que estabamos a mercar tempo. Por desgraza, ese tempo non foi comprado", criticou, en referencia ás reformas que neste ámbito non foron realizadas nos últimos anos. Costa tivo que responder igualmente á polémica creada polas declaracións do Secretario de Estado da Administración Interna, que animou os cidadáns a "actuar" porque “non podemos ficar todos á espera de que aparezan os nosos bombeiros e avións para nos resolver o problema”. Costa apoiou as declaracións, mais sinalou que o Secretario de Estado se refería a que os cidadáns debían "autoprotexerse".\nO Eixo Atlántico responsabiliza a Xunta da falta de cooperación con Portugal\nAs palabras de Feijoo foron recollidas por todos os medios de comunicación portugueses\nEste domingo pola noite o presidente da Xunta, Alberto Núñez Feijoo, sinalaba que unha das razóns dos incendios que estaban a arrasar Galicia era que o lume entrara dende o norte de Portugal, conseguindo atravesar o río Miño. Unhas palabras que foron recollidas por todos os medios de comunicación portugueses e que xeraron numerosos comentarios. Estas declaracións foron respondidas esta mañá por Xoán Vázquez Mao, secretario xeral do Eixo Atlántico, que lembrou que lembra que dende hai catro anos esta entidade vén reclamando a creación dun órgano central coordinador das emerxencias na fronteira con capacidade de decisión sobre os recursos dos dous países (exército, bombeiros, policía, protección civil), a través dos seus mandos naturais que estarán integrados nese órgano.\nVázquez Mao sinala que nin a Xunta nin a Comissão de Coordenação e Desenvolvimento Regional do Norte asumiron esta proposta e criticou a existencia de estruturas inoperativas na cooperación, coma a Comunidade de Traballo ou a AECT-Galicia Norte de Portugal, "que non teñen funcións nin competencias claras", mentres "non existen ningún xénero de estruturas operativa sen materia de emerxencias".\nO secretario xeral do Eixo Atlántico subliñou que esta situación é "aínda máis chocante" se temos en conta que "tanto a Protección civil como a cooperación transfronteiriza dependen do vicepresidente Alfonso Rueda"\nO secretario xeral do Eixo Atlántico subliñou que esta situación é "aínda máis chocante" se temos en conta que "tanto a Protección civil como a cooperación transfronteiriza dependen do vicepresidente Alfonso Rueda", que "parece querer facer bo o dito de que a súa man esquerda non se entere do que fai a dereita, xa que entre ambas competencias do seu departamento non existe ningún tipo de coordinación nin relación nesta materia".\n"Que os incendios sexan provocados por terroristas incendiarios non exime da necesidade de analizar as responsabilidades políticas que posibilitan que os terroristas acaden os seus obxectivos", engade Vázquez Mao, que confía "en que a dramática situación que se está a vivir nestes días sirva para aprender dos erros pasados e poñer en marcha rapidamente os devanditos mecanismos de coordinación".


O Fondo de Compensación Ambiental destina 55.000 euros aos concellos de Sobrado e Boimorto - Noticias de Galicia\nO Fondo de Compensación Ambiental destina 55.000 euros aos concellos de Sobrado e Boimorto\nPUBLICADO EN: Noticias de Galicia ► A Coruña ► Boimorto ► Local Portada ► Sobrado ▼\nDo Campo na reunión cos rexedores\nA delegada territorial da Xunta na provincia, Belén do Campo, asinou hoxe cos alcaldes de Boimorto, Ignacio Portos, e de Sobrado dos Monxes, Jacobo Fernández, a acta de conformidade para a concesión dunha achega de 55.542 euros a través do Fondo de Compensación Ambiental, que permite aos concellos beneficiarse do canon eólico. Ambos municipios presentaran unha proposta conxunta para optar ás axudas a través da liña competitiva.\nCon estes fondos, os dous concellos adquiriron unha máquina cargadora retroexcavadora para a realización de traballos de carácter medioambiental nos dous termos municipais. O importe da subvención acada o 70% do orzamento total do proxecto.\nDo Campo recordou que, ademais, estes dous concellos recibirán preto de 50.000 euros a través da liña non competitiva do plan, ao atoparse o seu territorio dentro dunha poligonal de delimitación dun parque eólico ou estar afectado pola correspondente instalación de conexións ou vía de evacuación. Neste caso, os proxectos presentados polos concellos serán financiados na súa totalidade a través do Fondo de Compensación Ambiental.\nAs axudas concedidas polo Goberno autonómico están destinadas a financiar iniciativas orientadas á conservación da biodiversidade, ao impulso da eficiencia, ao uso sostible das enerxías renovables e á restauración e reposición do medio ambiente e reequilibrio territorial. Precisamente, a máxima representante do Executivo galego na provincia destacou que o ano pasado a Xunta autorizou aos concellos beneficiarios para que puidesen dispoñer do fondo para facer fronte ao gasto corrente, algo que afecta moito aos municipios. Ademais, como novidade para este exercicio, o Fondo de Compensación Ambiental poden tamén empregarse en gastos de contratación ou mantemento de persoal.Segundo subliñou a delegada territorial, o fondo reflicte un triplo compromiso da Xunta de Galicia, pois, explicou, “resulta unha clara mostra da implicación do Goberno galego cos concellos e co medio ambiente, pero tamén da aposta polo reequilibrio territorial”. “A distribución do canon eólico, en definitiva, beneficia sobre todo a municipios pequenos e do interior e suponlles, ano tras ano, unha importante fonte de ingresos nestes momentos de dificultades económicas”, apuntou.\n20 de decembro de 2013 | 18:40\t• Sen comentarios


Penedos de Pasarela e Traba – Roteiros galegos\n7 Febreiro, 2017 19 Setembro, 2015 por Fran\n3.554 visitas – (5 votos, media: 4.60 de 5)\n“Penedos enormes con rostro humanoide. Con forma de animais. Con caprichos surreais. O Henry Moore quedaría sen fala e o Chillida seguramente se dedicaría a outra cousa.” Manuel Rivas\nEste sábado gozamos dun lugar insólito. Aínda que pareza incrible, en toda a Costa da Morte tan só os Penedos de Traba e Pasarela están acubillados baixo a figura de “Paisaxe Protexida” dende 2009; unha cualificación que permite o coidado e rexeneración do espazo, e todo grazas á forza popular que conqueriu que unha empresa de extracción de pedra, que chegou a facer probas para converter os Penedos nunha canteira, non destruise este conxunto paisaxístico de primeira orde que a Natureza construíu dende hai miles de anos. A pena é que esta consideración siga entre toxos e silvas e aínda non se fixo dende aquela ningunha actuación de conservación e adaptación para a visita do lugar.\nAntes de comezar a andaina, detivémonos en Vimianzo, a capital natural da Terra de Soneira, para tomar un café, dar un pequeno paseo pola vila e ir visitar o seu castelo. Ademáis de admiralo, eu merquei unha cestiña de sabugueiro ao cesteiro que as estaba a elaborar. Tamén pudemos desfrutar doutros postos coma o do liño ou vendo como traballaban as palilleiras.\nO itinerario transcorre polos concellos de Vimianzo e Laxe. Comezamos a andaina dende o sur, na aldea de Pasarela, parroquia de Calo, e vai entre zonas de piñeiros e algún eucalipto, que aproveita María para recoller as primeiras”cantharellus” do ano. Adentrámonos pronto por montes enchidos de penedos de tamaños variados e formas diversas o que pode dar moito xogo á nosa imaxinación.\nA primeira parada facémola na Gándara da Barca onde, entre outras, atopámonos cunha impresionante pedra cabalgada. A sorpresa polas dimensións das pedras é xeral e subímonos a elas como se xogáramos coas súas formas, para admirar a paisaxe dende elas… impresionante!\nO sendeiro transcorre principalmente por pistas, e ten numerosos puntos onde a paisaxe é sorprendente. Moi pronto volvemos deixar o sendeiro para subir ata a Pena Forcada, lugar onde facemos un primeiro descanso, pois paga a pena desfrutar das vistas cara ao fondo do val que une Vimianzo con Traba, onde ademais do citado penedo se atopan a fermosa Dama, o Oso e a Tartaruga.\nA fame comeza a aparecer e decidimos facer unha paradiña unha vez que subimos ao Peón. Unha vez asentados sobre unha boa rocha gozamos dun merecido descanso, coas vistas sobre o inmenso areal de Traba e a súa lagoa e, ao fondo, o Roncudo que axudaron a respirar a Costa da Morte máis pura. Como ben dixo Rocío noutra ocasión, xantar neste restaurante non ten prezo! Non ten estrelas Michelín, pero tampouco lle fan falla, pois sería imposible poñerlle prezo a estas fantásticas vistas sobre a praia de Traba, e ás nosas costas a vila de Camelle.\nComa no Monte Pindo, as formas graníticas son dunha extraordinaria beleza, pois as pedras fan voar a nosa imaxinación: a Pedra da Cachucha, formas como a Balea, a Barca, o Oso, a Furada, o Dinosaurio, a Dama… dan conta do que é esta paisaxe. Sen dúbida, unha paisaxe para desfrutala e tamén para conservala!\nTrack GPS da ruta dos Penedos de Pasarela e Traba\nTrack GPS da ruta dos Penedos de Pasarela e Traba (Comprimido)\nMapa da ruta dos Penedos de Pasarela e Traba\nMIDE da ruta dos Penedos de Pasarela e Traba [pdf – 42 kb][Actualizado: 31/8/15]\nCategorías A Coruña, Grao de dificultade da ruta, Laxe, Medio, Vimianzo Etiquetas Castelo, Mar, Mirador, Penedo singular Navegación de artigos\n1 comentario en “Penedos de Pasarela e Traba”\n3 Outubro, 2015 ás 11:36\nQue che vou poñer primo! 🙂 Fas unhas rutas espectaculares, unhas fantásticas fotos e moi bos comentarios e indicacións. Ben sei que non é o mesmo, pero disfrutando das túas rutas. Grazas!\nDeixa una resposta a Marisa Castiñeia Cancelar a resposta\nHey Buddy!, I found this information for you: "Penedos de Pasarela e Traba". Here is the website link: https://roteiros.gal/penedos-de-pasarela-e-traba/. Thank you.


Pro Tools - Wikipedia, a enciclopedia libre\nPro Tools é unha Estación de Son Dixital (Digital Audio Workstation ou DAW en inglés) da compañía Avid (anteriormente Digidesign) para a produción musical e a edición dixital de son. É amplamente usado por profesionais de produción musical, post-produción, televisión e realización de bandas sonoras de películas.\nFoi un dos primeiros programas en proporcionar edición multipista con calidade de CD (16 bits e 44,1 kHz) nun ordenador persoal, polo que rapidamente se expandiu no campo da gravación de son. Orixinalmente fíxose moi popular pola súa sinxela e dinámica interface de edición de son. A súa primeira versión apareceu en 1991.\nO estigma de Pro Tools era que só podía usarse cun hardware específico, e non admitía outras marcas, mais desde a versión 7, abriuse o código do software para poder ser utilizado con interfaces de son da empresa M-Audio (anteriormente Midiman), e a nova versión 9 lanzada recentemente, admite hardware de calquera marca sempre e cando manexe o driver de tipo Asio para os ordenadores de Microsoft e o driver Core Audio para os Macintosh; así mesmo, o resto de compoñentes de ambos ordenadores tamén teñen que ser compatibles. Pódese encontrar unha lista de compatibilidades técnicas na mesma páxina web de Avid.\n2 Liña do tempo de Pro Tools\nNo ano 1989 lánzase "sound tools" para plataforma Apple Macintosh, a compañía refírese a este como o primeiro estudio de gravación "tapeless" (sen fita). Só gravaba dúas pistas con calidade de CD e funcionaba nun computador Macintosh. Pero non é até que Digidesign lanza Pro-Tools III (1994) que se establece como líder absoluto e se converte no sistema máis poderoso creado até hoxe dun sistema de gravación de son a disco duro.\nEn 1991 aparece o primeiro sistema "multi-track", marcando un gran avance no son dixital e que rapidamente se transforma na máis popular estación de traballo para produción de TV, música e películas polo seu deseño integrado entre o software e o hardware. Este podía gravar de 16 a 42 pistas e era posible conectar de 8 a 64 canles físicas, segundo o tipo de interface. Ademais, posuía un mesturador e procesaba o son mediante aplicacións chamadas Plug-Ins, nas cales encontramos: compresores e efectos como delays, limitadores, vocoders, emuladores de sintetizadores clásicos, samplers virtuais etc.\nPara que funcione correctamente Pro-Tools III, necesitábase un computador Macintosh cunha rañura chamada "NuBus", que é a que ao cabo duns anos se transformou nos portos PCI, SCSI, e agora USB e Firewire. Así Pro-Tools III, no seu sistema máis sinxelo era o Software en si e ademais a tarxeta chamada Disk I/O, a cal era insertada no computador e se conectaba á súa vez á interface de son, que era a que permitía conectar as entradas e saídas de son para poder gravar e monitorear.\nEstas interfaces de son eran as 888 e 882 de Digidesign e as súas diferenzas eran basicamente os seus tipos de conectores, a primeira posuía oito entradas e saídas con conectores balanceados XLR ou Canon, mentres que a 882 posuía oito entradas e oito saídas balanceadas con conectores 1/4 plug.\nOs requisitos do ordenador para que funcionase Pro-Tools III, eran: Computador Macintosh, con Interfase ou rañura Nubus ou PCI, procesador de 120 Mhz, Memoria Ram mínimo de 16 MB, Sistema Operativo 7.1 ou superior, un Monitor, e ademais era recomendable un disco duro externo.\nA razón pola que Digidesign traballou só con Macintosh nos seus comezos foi porque a marca Apple sempre fabricou equipos como un todo, é dicir, para o modelo "Quadra 950" -por nomear algún- estaba todo integrado xa de fábrica: a súa tarxeta de son, o procesador, a memoria RAM, eran produtos desenvolvidos por Apple para os seus propios computadores. Ademais a gran estabilidade do seu sistema operativo con interface gráfica (GUI) desenvolta pola mesma Apple (Mac OS), o cal non tiña tendencia a bloquearse. Desta forma non existían problemas de compatibilidade entre todos os compoñentes que conforman esta estación de traballo, debido a unha administración monolítica do deseño.\nPódese destacar a versión Pro Tools 7.4, que ofrece numerosas funcións musicais e de posprodución novas, así como melloras no fluxo de traballo para os usuarios de Pro Tools|HD®, Pro Tools LE® e Pro Tools M-PoweredTM. A novidade máis destacada é unha nova e potente función de composición e produción musical chamada Elastic Time, a cal permite por exemplo cuantificar son case como se foran datos MIDI. O software tamén mellora a compatibilidade con redes de almacenamento compartido Avid Unity ISISTM e un novo soporte para fluxos de traballo con vídeo de alta definición.\nHai que ter en conta que Pro-Tools non é só o software, senón que ademais require dunha Interface (Hardware) para conectar entradas e saídas de son e conectores MIDI entre outros. Hai xente que se instala o Software de Pro-Tools anterior á versión 9 e ve que non o dá feito funcionar, debido a que se require algún tipo de Interface da casa Avid ou Digidesign compatible con dita versión.\nCunha das últimas actualizacións (v.9), a cal contén unha gran colección de plug-ins incluídos (efectos para mesturar e masterizar, así como unha completa colección de instrumentos virtuais, incluíndo pianos, sintetizadores, caixas de ritmos, órganos electrónicos...), ademais o programa foi aberto para que se puidese traballar con tarxetas de son de calquera marca (incluso sen ter unha), dando así un gran paso para que non só os estudios profesionais e de proxectos, senón que tamén os usuarios afeccionados, poidan traballar con el.\nLiña do tempo de Pro ToolsEditar\n1989: Sound Tools, sistema de gravación e edición estéreo\n1991: Pro Tools orixinal, software ProDECK e ProEDIT, midi, 4 voces\n1997: Pro Tools|24, soporta son de 24-bit\n1999: Digi 001 con Pro Tools LE, edición liviá do Pro Tools\n2002: Pro Tools|HD, soporta son de 96 kHz e 192 kHz HD\n2005: VENUE (Pro Tools para son en vivo)\n2006-05: Pro Tools LE, soporta Mac baseado en Intel\n2006-09: HD, soporta Mac baseado en Intel\n2006-12: 7.3, Mbox 2 Pro e Mbox 2 Mini\n2007: 003 e 003 Rack\n2007: Pro Tools 7.4\n2008: Pro Tools 8\n2010: Pro Tools 9\n2011: Pro Tools 10/HD\n2011: Pro Tools HDX\n2012: Avid vende AIR a inMusic.\n192 I/O (entradas: 8 analóxicas + 8 dixitais; saídas: 8 analóxicas + 8 dixitais; interfaces de 44.1, 48, 88.2, 96, 176.4, 192 kHz)\n192 Digital I/O (16 entradas dixitais; 16 saídas dixitais; interfaces de 44.1, 48, 88.2, 96, 176.4, 192 kHz)\n96 I/O (8 entradas analóxicas + 8 entradas dixitais; 8 saídas analóxicas + 8 saídas dixitais; interfaces de 44.1, 48, 88.2, 96 kHz interface)\nPre I/O (8 canles micrófono pre-amp)\nMIDI I/O (10 entradas e 10 saídas, interface midi)\nFast Track Ultra (require versión cs3)\nVENUE (consola para son en vivo)\nProControl (antiga superficie de control flagship)\nControl|24 (superficie de control de 24 canles con fader, con 16 preamplificadores de micrófono built in Focusrite, clase A)\nCommand|8 (superficie de control pequena de 8 con fader)\nPáxina de Digidesign\nHispaSonic.com (foro non oficial de Pro Tools en español)\nTraído desde "https://gl.wikipedia.org/w/index.php?title=Pro_Tools&oldid=5839637"\nÚltima edición o 13 de agosto de 2021 ás 14:32\nA última edición desta páxina foi o 13 de agosto de 2021 ás 14:32.


O Reino Unido entra en recesión ao caer o PIB o 20,4 % no segundo trimestre\nNo primeiro trimestre -xaneiro a marzo-, o PIB británico había retrocedido o 2,2 %, pero a deterioración económica agudizouse a partir de abril ao sufrir o país un parón económico debido ao confinamento causado pola pandemia\nO Reino Unido entrou oficialmente en recesión, por primeira vez en máis de dez anos, tras caer o produto interior bruto (PIB) o 20,4 % entre abril e xuño, o segundo trimestre consecutivo de contracción, segundo as cifras oficiais.\nA Oficina Nacional de Estatísticas (ONS, en inglés) indicou este mércores que todos os sectores da economía británica sufriron unha caída debido ao impacto polas medidas de confinamento dispostas polo Goberno para conter a propagación da Covid-19.\nSegundo as estatísticas, a contracción no segundo trimestre é a máis importante que se rexistrou xamais no Reino Unido.\nNo primeiro trimestre -xaneiro a marzo-, o PIB británico había retrocedido o 2,2 %, pero a deterioración económica agudizouse a partir de abril ao sufrir o país un parón económico debido ao confinamento causado pola pandemia. En termos técnicos, a recesión defínese como dous trimestres consecutivos de contracción económica.\nA pesar de todo, o PIB aumentou o 8,7 % no mes de xuño, cando empezaron a suavizarse as medidas de confinamento, mentres que en maio rexistrou un ascenso do 2,4 %, pero en abril retrocedeu o 20 %, segundo os datos divulgados este mércores pola ONS.\nOs sectores máis castigados no segundo trimestre foron o de aloxamento, restaurantes e bares, cunha caída do 86,7 %, mentres que o comercio comerciante polo miúdo descendeu o 20 %, o transporte o 30 %, o de actividades científicas e técnicas o 20,4 %, en tanto que a área da educación sufriu unha contracción do 34,4 %. A construción sufriu un retroceso do 35 %, en tanto que o industrial baixou o 20,2 % entre abril e xuño.\nO responsable de estatísticas da ONS, Jonathan Athow, dixo que a recesión provocada pola pandemia do coronavirus levou a unha caída "marca" do PIB para un trimestre. "A economía empezou a repuntar en xuño coa reapertura de tendas, coas fábricas que empezaron a produción e o sector da construción iniciou a recuperación", engadiu.\nPuede ver este artículo en la siguitente dirección /articulo/mundo/reino-unido-entra-recesion-ao-caer-pib-204-segundo-trimestre/20200812184504083064.html


Rutas para coñecer Mañón · Turismo de Mañón\nPONTE SEGADE - REFUXIO CASCÓN - PONTE SEGADE\nEste itinerario iníciase na beira dereita do río Sor na Área recreativa de Ponte Segade, río arriba. O percorrido segue co curso do río ata a arca recreativa e refuxio de Cascón onde pasando pola pequena ponte sobre o Sor volveremos pola outra beira ata o punto de inicio.\nEste percorrido que nos achega até o refuxio do Cascón permítenos descubrir varios interesantes aspectos relacionados coa cultura tradicional destas terras e coa vexetación e a fauna da ribeira.\nPONTE SEGADE - REFUXIO DE SALUSTIO - PONTE SEGADE\nEste itinerario comeza na área recreativa de Ponte Segade. Tomamos o sendeiro que arranca río abaixo pola súa marxe esquerda, até o refuxio de Salustio, e despois de atravesar a ponte de cemento, regresamos ao punto de partida remontando o río pola outra beira.\nA área recreativa de Ponte Segade foi unha das primeiras acondicionadas para o disfrute e conservación do medio e como apoio para os pescadores.\nPONTE SEGADE - REFUXIO DE SALUSTIO - FERVENZA DE AUGAS CAÍDAS\nNeste itinerario é fácil que podamos ver no río unha elegante ave, sempre ligada aos ambientes húmidos: a garza real. Pódenos sorprender sobrevoando o río, ou quieta esperando algunha presa nunha curva do río, coas súas longas patas metidas na auga. Aliméntase de peixes, anfibios, réptiles, pequenos mamíferos e insectos...que atrapa co seu enérxico pescozo e un afiado pico que a modo de arpón atravesa as súas presas.\nPartindo de Ambosores, o percorrido lévanos pola parte alta do río Sor, desde o seu nacemento como tal na confluencia dos regos de Tras da Serra e do Santar até o curso medio rematando na área recreativa de Ponte Segade, onde poderemos descansar e tomar forzas.\nREFUXIO DE ULLÓ - REFUXIO DA FURADA - PONTE DO PORTO PR-G 212\nSenda preparada pola Xunta de Galicia, discorre pola beira do río, por un camiño preparada ao efecto, con escaleiras de pedra ou madeira para axudar en tramos máis dificultosos.\nO percorrido discorre por zonas bastante chas, nas que atopamos bancos colocados para descansar.\nRÍO SOR - REFUXIO DE ULLÓ - PR - G8\nTrátase dunha ruta de sendeirismo homologada en setembro de 2001 pola Federación Galega de Montañismo coa inscrición PR-G 8 que percorre na súa maior parte, a beira do río Sor.\nEsta ruta comeza no Morgallón e nos leva até o refuxio de pescadores de Ulló para desde alí volver polo monte da Ínsua que ten unhas vistas panorámicas impresionantes sobre o río Sor ao noso punto de inicio.\nRUTA HOMOLOGADA PR-G 204 Ribeira do Vispo- Mirador de Augas Caídas\nRuta homologada Ribeira do Bispo - Miradoiro de Augas Caídas


Ourense afronta a recuperación da economía na etapa pospandemia co compromiso inversor do goberno galego - BadalNovas\nInicio Política Ourense afronta a recuperación da economía na etapa pospandemia co compromiso inversor...\nOrzamentos da Xunta de Galicia para 2022\nOs 1.470 millóns de euros destinados á provincia (correspondentes a gastos non financeiros, excluído o capítulo 3) supoñen 4.809 euros por habitante, “no contexto do orzamento máis alto da historia, co maior gasto social, máis investimentos e, sobre todo, pensando nas persoas, nas familias e nas empresas cunha nova baixada de impostos da que se beneficiarán as ourensás e ourensáns”, afirmou a parlamentaria Marisol Díaz\n· Do documento económico presentado hoxe no Parlamento destaca “a firme aposta pola modernización do sistema sanitario público e infraestruturas que van achegar a alta velocidade a comarcas como Valdeorras, ademais de seguir avanzando en compromisos xa adquiridos”\nA provincia de Ourense vai afrontar a recuperación económica na etapa pospandemia co compromiso inversor da Xunta de Galicia en 2022, tal e como recolle o proxecto de orzamentos do goberno galego para o vindeiro ano, presentado esta mañá no Parlamento de Galicia, “e onde vemos unha firme aposta pola modernización do sistema sanitario público e infraestruturas que van achegar a alta velocidade a comarcas como Valdeorras, ademais de seguir avanzando en compromisos xa adquiridos”, destacou a parlamentaria Marisol Díaz Mouteira tras unha primeira análise do documento económico.\nEn representación dos parlamentarios ourensáns, Díaz Mouteira subliñou os 1.470 millóns de euros destinados á provincia -correspondentes a gastos non financeiros, excluído o capítulo 3-, o que supón 4.809 euros por habitante, “no contexto do orzamento máis alto da historia, co maior gasto social, máis investimentos e, sobre todo, pensando nas persoas, nas familias e nas empresas cunha nova baixada de impostos da que se beneficiarán a meirande parte das ourensás e ourensáns”.\nMouteira puso énfase nunha das máximas destes orzamentos, a blindaxe das infraestruturas sanitarias, destacando os 21,8 millóns de euros que consolidan o compromiso da Xunta de Galicia coa modernización integral do Complexo Hospitalario Universitario de Ourense, “non só no relativo a infraestruturas, senón tamén á incorporación de últimas tecnoloxías e equipamento sanitario, ademais dos case 2,5 millóns para os hospitais comarcais de Verín e Valdeorras, pero tamén na atención primaria co Centro Integral de Saúde de Ourense”. E ademais, “tamén en materia de persoal, imprescindible para aproveitar de modo eficiente e cara un mellor servizo público sanitario todos estes avances, xa que a provincia de Ourense tamén se beneficiará das 1.330 novas prazas de profesionais previstas nos orzamentos”.\nQuixo destacar por outra banda a parlamentaria ourensá os 64 millóns de euros que destinará á provincia a Consellería de Infraestruturas e Mobilidade, “que nos seus orzamentos recolle a demanda do oriente ourensán para acondicionar a estrada autonómica OU-533 (A Gudiña-A Rúa), o que suporá facilitar a conexión coas comunicacións de altas prestacións cara a meseta e o norte de Portugal (AVE e A-52) para máis de 35.000 ourensáns que viven en vinte concellos”.\nNunha provincia onde o 80 % do territorio é rural, engadiu Díaz Mouteira, “a Xunta de Galicia tamén ten entre os seus obxectivos constribuír a que os sectores agrícola, gandeiro e forestal participen do progreso social e económico, e por iso Medio Rural vai destinar 3,7 milóns de euros á captación de augas para os regantes da Limia ou impulsar o proxecto Interlumes en Verín”, detallando ademais otras importantes actuacións no capítulo de solo empresarial como os 3,8 millóns de euros que se investirán en Xinzo da Limia.\nCon todo, sinalou, “mantéñense otros compromisos xa adquiridos como a construción do centro de atención a persoas discapacitadas coa achega de case 6,7 millóns de euros, os 5,2 millóns que permitirán poñer en marcha o parque acuático de Monterrei ou os 4,6 millons destinados á nova planta de biorresiduos de Verín”.\nEn definitiva, apuntou a representante ourensá, “fronte ao abandono de proxectos esenciais para a provincia e os machadazos fiscais que día si e día tamén nos está a anunciar o goberno de Sánchez, en Galicia o executivo do Partido Popular, sen socios aos que contentar, pensa primeiro nas familias e no sector económico, na rebaixa de de impostos, no reforzo do gasto social e o investimento produtivo e na modernización dos servizos públicos para voltar ao crecemento e superar os niveis de riqueza previos á pandemia”.\n® 5.236.917 € para o parque acuático de Monterrei, en Pereiro de Aguiar, confinanciado pola Deputación de Ourense.\nVicepresidencia Primeira. Consellería de Presidencia, Xustiza e Turismo\n® 1.000.000 € para o novo edificio administrativo de Ourense\n® 1,13 millóns de euros para o albergue de peregrinos de Piñor\n® 260.000 euros para o albergue de peregrinos de Riós.\nVicepresidencia Segunda. Consellería de Economía, Empresa e innovación\n® 1.540.140 € para modernización, emprendemento e innovación do comercio e das pemes comerciais.\n® 812.500 para a mellora de infraestruturas en parques empresariais de titularidade municipal.\n® 400.265 € para a renovación do edificio, instalacións e funcionamento do Laboratorio Oficial de Metroloxía.\n® 250.000 € en axudas para aproveitamentos lúdicos de augas termais.\n® 2.863.069 € para promoción e calidade, deseño, innovación, valorización e dixitalización da industria forestal e axudas para primeira e segunda transformación.\n® 2.244.000 € en axudas para emprendedores.\n® 295.000 € para o Ecobarrio da Ponte.\n® 250.000 para a mellora da iluminación de edificios históricos.\n® 21.836.868 € para o Plan Director de Ourense: Novo edificio de hospitalización; reforma do Materno-Infantil (licitado en xullo e que se adxudicará antes de final de ano); reforma da UCI; reforma da unidade de medicina nuclear (próxima adxudicación do proxecto); novos edificios ambulatorio e administrativo (licitación do proxecto).\n® 1.147.645 € para as obras de reforma do hospital do Barco de Valdeorras, xa adxudicadas, nas consultas externas e nas áreas de cirurxía maior ambulatoria, hospital de día e farmacia.\n® 1.337.589 € para a ampliación do hospital de Verín, proxecto xa adxudicado e do que se van licitar as obras.\n® 1.572.287 € para o Centro Integral de Saúde en Ourense, que estará situado no actual centro de saúde Nóvoa Santos e do que xa está a punto de adxudicarse o proxecto.\n® Dos 90 millóns de euros que a Xunta de Galicia investirá en 2022 en tecnoloxía e equipamento sanitario, a provincia de Ourense beneficiarase coa incorporación no servizo de medicina nuclear (que se vai reformar) dun equipo de tomografía de última xeración. Ademais, o CHUO poderá renovar equipos de ecografía e completar a modernización dos bloques cirúrxicos coa compra de diverso equipamento, entre outras actuacións.\n® Máis de 6,6 millóns para obras de conservación, vialidade invernal e mellora de firme nas estradas autonómicas da provincia.\n® Previsión plurianual de investimento de 6,75 millóns para continuar coa rolda leste, entre a estrada OU-105 en Benposta e a N-525, para pechar a circunvalación polo sur conectando coa A-52.\n® Acondicionamento das estradas autonómicas OU-540 entre Celanova e a fronteira portuguesa, e a OU-533, de conexión con A Gudiña, cun investimento en 2022 de 1,5 millóns e compromisos plurianuais de 19,5 millóns.\n® Melloras nos accesos aos hospitais da área sanitaria da provincia con 450.000 euros.\n® No ámbito do transporte, a Xunta investirá o próximo ano 18,5 millóns dos que 15,4 se destinarán ao mantemento do Plan de Transporte Público.\n® 660.000 euros para optimizar estacións de autobuses e infraestruturas de transporte no rural, ademais do nodo de comunicación intermodal do Carballiño.\n® 500.000 euros para a posta en valor e mellora da iluminación de pontes.\n® Máis de 1,5 millóns para reforzar sistemas de abastecemento e saneamento no rural: Avión, Muíños, San Cibrao das Viñas, Leiro, Boborás, Paderne de Allariz, Pereiro de Aguiar e Beariz.\n® 1.788.280 € para o Parque Tecnolóxico de Galicia.\n® 3.779.823 € para o Parque empresarial de Xinzo de Limia.\n® 526.800 € para o Plan Rexurbe en Ribadavia.\n® 170.000 € para reparación de vivendas en Carballeda de Avia.\n® 4.609.806 € para a construción da nova planta de biorresiduos de Verín.\n® 3.175.927 para obras do plan Hurbe (Humanización e equipamento de espazos públicos).\n® 635.128 € en axudas para a redacción de planeamentos urbanísticos.\n® 261.950 € para plans básicos municipais.\n® 3,7 millóns de euros para o plan de infraestruturas de regadío no medio rural, coa construción de 42 novos pozos na Limia para catro comunidades de rega nos concellos de Xinzo, Porqueira e unha parte de Trasmiras.\n® 3,05 millóns para a construción e posta en funcionamento dunha base aérea en Verín (proxecto Interlumes).\n® 1.949.500 € para o procesado, comercio e desenvolvemento de produtos agrícolas.\n® 1.510.000 € para apoio á viticultura, tanto en axudas a investimentos recollidas na Organización Común de Mercados dos Produtos Agrarios (OCM) como para internacionalización.\n® 896.687 € para o fomento de novas plantacións e restauración de soutos abandonados.\n® 6.692.348 € para o centro de atención a persoas discapacitadas de Ourense.\n® 1.250.000 € para a creación, remodelación ou adaptación de equipamentos de atención a persoas maiores ou con discapacidade.\n® 430.826 para casas do maior.\n® 1.500.000 € para actuacións en estratexias de autónomos.\n® 1.140.000 € para sistemas de información e apoio á xestión do emprego.\n® 5.045.822 € para a mellora funcional dos centros públicos de ensino.\n® 1.250.000 para mellora de infraestruturas educativas.\n® 1.013.719 € en axudas para libros de texto e material escolar.\n® 1.282.389 € para actividades de promoción e difusión cultural.


O BNG denuncia o escurantismo na tramitación da reforma da Lei de Saúde - Canal Rías Baixas\nO BNG denuncia o escurantismo na tramitación da reforma da Lei de Saúde\nBARBANZA> O BNG do Barbanza denuncia o escurantismo con que se está a tramitar a modificación da Lei de Saúde Pública. O cambio da norma que, segundo os nacionalistas contempla numerosas limitacións, debaterase este martes no Parlamento Galego.\nA primeira crítica dos nacionalistas con respecto á modificación da Lei de Saúde refírese á súa tramitación posto que se realizou a través dunha proposición non de lei presentada polo Grupo Popular evitando así os trámites parlamentarios que requiriría un proxecto de lei.\nNo que respecta ó seu contido, dende o BNG explican que a reforma introduce numerosas limitacións dos dereitos básicos das persoas e establece a imposición de sancións en moitos supostos.\nPola contra, a reforma non contempla o reforzo de medios e recursos humanos na sanidade pública, para dar cobertura a atención non só da covid senón de outras moitas doenzas que, segundo os nacionalistas, non conta coa correcta asistencia no contexto da pandemia.\nArtigo anteriorOs peches perimetrais afogan aos comerciantes galegos, que recuperan xa o seu horario habitual\nSeguinte artigoA hostalería, de novo na rúa ‘para non ter que volver pechar’\nAMBAR volverá apostar pola inclusión na IV Romaría da Diversidade\nO BNG logra o acordo para o reforzo do persoal do...\nA Xunta realiza un novo envío de material de protección a...\nO concello de Boiro executará dous novos treitos nos paseos marítimos...\nProxéctase o vídeo da reconstrución do Chicle do crime de Diana...


Vinte voces lembran a Pereiro no Rosalía baixo unha atmósfera gris e metálica\nEl Ideal Gallego-2016-02-29-021-28ddd2b1\nRedacción | domingo, 28 de febrero de 2016, 21:48\nXavier Seoane sempre o identificou cun raposo branco. Yolanda Castaño recordou un recital que Lois Pereiro dera cando ela non chegaba aos vinte anos, que estaba tan ateigado de xente que non foi capaz de ver a voz que, en troques, enchía todo o que de baleiro quedaba nese local. Lino Braxe titulaba o recital en homenaxe ao seu compañeiro “O fillo da furia” porque sempre pensou este título para un espectáculo.\nE co seu gabán, Pereiro voltou a sobrevoar o espazo. Non podía haber mellor telón de fondo que o Rosalía nun día que Seoane pensou como idóneo, cunha atmósfera gris e metálica que de seguro lle gustaría ao autor.\nAlí, no estrado, non había máis ca xente e letras. Álvaro Antelo foi o primeiro en saír á palestra. Estíbaliz Espinosa debutou cun texto propio xunto a Rosalía Fernández, quen falou na súa composición da brétema monfortina nunha obra que tiña notas musicais.\nAsí o público pulsaba “play” na súa cabeza a saían a bailar Lou Reed, David Bowie e Pink Floyd. Foi o primero dos tributos que un ciclo como “Historias de almanaque” fará nos vindeiros meses. Con el, lembraranse a vivos e mortos pero importantes todos nesa teima por axitaren a cultura.\nOrganizado pola Asociación de Escritoras e Escritores en Lingua Galega (AEELG) e o Concello, o recital contou coa participación de O’Leo quen lle deu un toque máis punk se cabe ao asunto berrando aquelo de “Narcisismo” e outras perlas, un poema que recordaría tamén o mesmo Braxe e que levaría a Dores Tembrás a recuperar a sintonía con que se celebraron os acontecementos de hai cinco anos cando Pereiro foi o protagonista do Día das Letras Galegas: “A mesma potencia daquel vento”.\nNon hai mellor forma de homenaxear a un poeta que lendo os seus poemas. Dicíao Xulio Valcárcel nunha velada e nun ano no que se cumpren 20 anos do seu pasamento e no que Lois chegaría aos 58 anos. Co seu irmán, Xosé Manuel, no patio de butacas, e Mercedes Queixas e Braxe, como capitáns os tres do barco, e a colaboración das actrices Manuela Varela e Sabela Hermida, Valcárcel afirmou entre versos que “sen deixar O Incio, asombraches as lúas de Madrid e as de Berlín” nunha fundición de corpo, terra e poema.\nCompletaron a posta en común Antía Otero, Alfredo Ferreiro ou H. Rivadulla Corcón, algúns con textos propios e outros tomando a poesía de Pereiro de prestado nun toma e daca que rematou Iolanda Zúñiga recitando unha peza de gañar e de perder e de combater a fin de contas cando “o que quixen contigo foi empatar”.\nDespois dunha semana na que se celebrou o 179 do nacemento de Rosalía cunha serie de iniciativas que partiron do colectivo de escritores para convertir a data nunha celebración fixa do calendario, a asociación de autores antepuxo na presentación da homenaxe unha das súas citas: “Cuspídeme enriba cando pasedes por diante do lugar no que eu repouse enviándome unha hímida mensaxe de vida e de furia necesaria” para rescatar parte da maxia, aquela que transformou o 2011 nunha serie de xestos masivos desde Conética a París que falaron por si sós da importancia da escrita. O concelleiro de Cultura, José Manuel Sande, explicaba en días pasados que a escolla de Pereiro para festexar o 17 de maio confirmou que as cousas non hai que medilas pola súa cantidade, senón pola valía que teñen. Esa é a medida correcta.


Cinco cursos buscan ampliar a formación de alumnado e sector empresarial | Universidade de Vigo\nVicerreitoría e Concellería de Promoción Económica impulsan cinco obradoiros con inscrición gratuíta\nVideoxogos, ilustración, fotografía, redes sociais e vídeo 360º centran os talleres\nOs talleres desenvolveranse entre setembro e decembro\nDUVI Pontevedra 10/09/2021\nCon inscrición gratuíta ata cubrir as 15 prazas dispoñibles en cada un deles, desde esta semana permanece aberta, na plataforma Campus Activo, a inscrición nos obradoiros Aula Crea, unha das iniciativas xurdidas do convenio de colaboración impulsado pola Vicerreitoría do campus e a Concellería de Promoción Económica e Universidade. O potencial dos videoxogos como ferramenta educativa; o uso da ilustración para definir a identidade gráfica dun proxecto, marca ou empresa; a fotografía creativa; a creación de contidos para redes sociais e a realización de vídeos 360º centran esta serie de talleres, que se desenvolverán en diferentes centros do campus entre setembro e novembro.\nCo “aspecto creativo como peza clave” estes talleres “están dirixidos tanto ao alumnado como a calquera persoa que teña interese por estas temáticas”, salienta a directora da Área de Dinamización Cultural, Educativa e Integración do campus, Eulalia Agrelo, destas actividades enmarcadas no convenio de colaboración entre Universidade e Concello presentado o pasado mércores. De feito, na definición destas actividades formativas, impartidas por “profesionais especialistas nas diferentes materias”, buscouse “establecer un vínculo coas diferentes liñas formativas do campus, tratando de dar resposta ás peticións ou inquedanzas que nos ten trasladado tanto o alumnado como o profesorado”, ao mesmo tempo que ofertar unha formación “que poida resultar tamén de interese para comerciantes, empresas ou autónomos”, engade Agrelo.\nVideoxogos, ilustración e fotografía\nEsta programación botará andar a vindeira semana con Gañando o futuro, un obradoiro que afonda no videoxogo como medio de expresión e ferramenta educativa, coa idea de extraer unha serie de coñecementos de cara tanto á súa boa escolla e uso como ao deseño de propostas de aprendizaxes. Estruturado, ao igual que o resto de talleres en catro sesións, desenvolverase entre o 16 de setembro e o 7 de outubro na Facultade de Ciencias da Educación e do Deporte e será impartido por responsables do Museo de Videoxogo de Galicia.\nTamén este mes arrancará na Facultade de Belas Artes Ilustración en acción!, un obradoiro centrado no uso do debuxo, a pintura e o deseño para dotar dunha imaxe gráfica a proxectos e ideas, tanto de carácter académico ou persoal, como profesional ou comercial. Impartido polo ilustrador e graduado en Belas Artes Santiago Paredes, desenvolverase entre o 20 de setembro e o 11 de outubro.\nRedes sociais e vídeos 360º


ollada d'omouchoasexante ás 16:12\nBo día, compañeiro. Había tempo que non tiña nin un minuto para pasar polo teu blog, o cal por certo me parece moi interesante.\nSen quitar a posibilidade de que puidese haber un erro na resposta da Mesa (aínda que eu penso que non e que o peor sería facer como a avestruz), quero matizarche dúas cousas: 1) A Mesa non convocou ningunha conferencia de imprensa sobre o tema, senón que os xornalistas formularon preguntas nunha conferencia celebrada en Ferrol para presentar na zona a campaña "Imaxinas unha Galiza sen mar? Imaxinas unha Galiza sen monte? Imaxinas unha Galiza sen lingua?" 2) De aí vén a frase descontextualizada e mal reproducida por un medio de comunicación.\nHoxe publiquei un artigo sobre o tema, que podes ler na páxina da Mesa. Se che for posíbel, gustaríame saber a túa opinión e tamén cal sería segundo o teu criterio a táctica máis acertada.\nPor certo, un día eu tamén pensei "terra trágame" cando, froito do cansazo de varios días de intensa campaña, se me escapou nunha entrevista en directo "milleiros e milleiras", proveniente de non sei qué parte do cerebro en piloto automático...\nBy Carlos, at 10:00 da manhã


Rebeliom do Inframundo - Wikipedia, a enciclopedia libre\n2005/2009 - actualidade\nMalvares de Moscoso (MC)\nRapu (DJ) , Rustiko (MC), Ichi R(DJ)\nRebeliom do Inframundo é un grupo de rap en galego con orixe en Ponteareas e con sede en Vigo. Os seus membros son Nervo (MC), Malvares de Moscoso (MC), Frank (MC/Productor), Movementss (Productor) e Pol (DJ).\nO grupo comezou a súa traxectoria no ano 2005, o seu nome provén do lugar onde se xuntaban (Inframundo) en Ponteareas. Inicialmente a banda comezou con tres compañeiros desa vila que se xuntaron para facer música, segundo eles nacida da raiba e a frustración, eses primeiros membros eran: Nervo (mc), Rustiko (mc) e Rapu (dj).\nAnos despois editaron a maqueta Rebeliom do Inframundo (2009) e o seu primeiro disco físico A Sorpresa (LP, 2012) producido e scratcheado case integramente por DJ Rapu, agás dous temas que correron baixo a produción de "Acid Lemon" e "Ebanni". O disco foi gravado na XREC (Vigo) e foi editado baixo o selo independente vigués "Track Asedio". Despois deste traballo, o grupo parou a súa actividade e DJ Rapu deixou a banda.\nTempo despois fixose pública a volta de Rebeliom do Inframundo cunha nova formación, á banda incorporáronse Malvares de Moscoso, antigo membro da banda de rap galega "Os trasnos de Moscoso", o MC vigués "Frank", pertencente ao colectivo "Verso Libre", un novo produtor musical "Movementss" e o mando dos pratos un novo DJ, "Ichi". Xuntos deron forma ao que sería o novo traballo da banda, Lume e Rebeliom presentado en abril de 2016 en Vigo. Neste disco incluíron colaboraións vocais co músico irlandés Brian Brody e a voz de Iria Medranho. Tras este disco participaron en varios festivais e salas, tocando en Portugal, Madrid e Euskadi. En 2017 rematou a xira Lume e Rebeliom por Portugal.\nA comezos de 2019 sae o seu novo LP, "ILEGAL", autoeditado xunto a productora viguesa Galunk Producións, o grupo entraría nunha nova etapa como banda, coa inclusión de Movementss nos seus directos e o cambio de DJ. entrando Dj.Pol a formar parte da formación oficial do grupo. Este novo traballo, conta con producións de Frank (Rebeliom do Inframundo), Baghira, J.CNNR, Beatbusta e Movementss (Rebeliom do Inframundo), así como a colaboración vocal da banda valenciana Mafalda.\n↑ "Rebeliom do Inframundo". gzmusica.com.\nRebeliom do Inframundo no Facebook\nTraído desde "https://gl.wikipedia.org/w/index.php?title=Rebeliom_do_Inframundo&oldid=5179348"\nA última edición desta páxina foi o 21 de xuño de 2019 ás 09:47.


A sindicalista Laura Bugalho enfróntase a até 8 anos de cadea polo seu...\nA sindicalista Laura Bugalho enfróntase a até 8 anos de cadea polo seu traballo con inmigrantes\nA fiscalía pide até seis anos de prisión por falsidade documental. A policía española eleva a petición de pena até oito anos ao teimar en que a activista trans e traballadora da CIG lidera unha mafia. Esta cuarta arrinca a vista oral dun xuízo que se adiará até a primavera. Centos de colectivos exixen o arquivo da causa\n[Foto: Marisol Ramírez. Pikara Magazine]\nBeti Vázquez 08:36 do 15 de xaneiro de 2013\nEsta cuarta feira, 16 de xaneiro, a sindicalista da CIG e activista trans Laura Bugalho sentará máis unha vez no banco [email protected] [email protected] do xulgado de instrución nº1 de Compostela.\nPrestará declaración canda outras oito persoas, todas inmigrantes, ao redor dun delito de falsidade documental continuada de documentos públicos, polo cal a fiscalía solicita entre tres e seis anos de cárcere.\nPorén, o grupo operativo de estranxeiría da policía española sostén que o delito cometido pola activista é de trata de seres humanos, suposto en que Bugalho se enfrontaría a unha pena de entre tres e oito anos de prisión.\nO caso foi pechado pola xuíza Ana López-Suevos xa na fase da instrución. Malia isto, a fiscalía presentou un recurso que foi admitido a trámite e en virtude do cal a activista sindical declarará como procesada nunha vista previa a un xuízo que se adiará, previsíbelmente, até a primavera.\nMáis de 3 mil documentos para lles axudar a regularizar a situación\nNa mesa dun bar, entrementres remexe un café, Bugalho recorda os feitos que a colocaron na postura en que hoxe se atopa. Após 21 anos de traballo con persoas inmigrantes que procuraban axuda no departamento de Migracións da central nacionalista, Bugalho di ter axudado a máis de tres mil persoas a obteren documentos como padróns, analíticas médicas ou avais para hipotecas. A finais de 2001 e comezos de 2002, os anos do 'corralito' na Arxentina, a sindicalista atendía pola volta de 40 persoas ao día.\nÉ entre a documentación achegada para a regularización de catro persoas onde a policía di ter atopado os informes públicos falsificados. As catro persoas declararon durante a fase de instrución. Malia seren citadas como testemuñas, chegaron aos xulgados con esposas e recibían instrucións á entrada da sala como "lembrade o que falamos, tendes que denunciar a Laura Bugalho".\nA 'operación Peregrino' e unha acusación ateigada de sombras\nExplica a sindicalista que a Lei de Estranxeiría dispón que se @ inmigrante é vítima dunha mafia, e a mafia é condenada, entón pasa a ter permiso de residencia. A policía española teima xustamente en que a traballadora da CIG lidera unha mafia. "Eu entendo que polos papeis, para rachar coa inseguranza administrativa, poden facerse moitas cousas, mais cómpre un mínimo de ética", denuncia Bugalho. Das catro testemuñas, unha "arrepentiuse" e recoñeceu que non fora a activista quen lle facilitara os papeis falsos. Foi expulsada do Estado español.\nNaquela altura, en maio de 2009, coñecíase a bautizada como operación Peregrino: un empregado do centro de información para [email protected] inmigrantes de CC.OO. en Compostela, Messaoud El-Omari, foi detido e acusado de "asociación ilícita", "introdución ilegal de man de obra estranxeira" e "fraude". Canda el prenderon a Hadaoui Kayrou --en paradoiro descoñecido-- e os propietarios de catro empresas en Compostela e na Barbanza, vinculadas tres ao sector do metal --Miguel Ángel e Ramón Hermo Sánchez, e Ángel Baqueiro Meijide-- e unha ao agro --na granxa de Ángel García Espido a policía española atopou os traballadores durmindo na corte.\n57 traballadores inmigrantes denuncian explotación laboral\nSegundo a información feita pública daquela, a trama levaría cando menos 20 anos funcionando e o número de empresas implicadas podería andar pola volta das 40. Bugalho foi unha das persoas que acompañou a 57 traballadores marroquís a denunciaren a súa situación na Coruña, pois todos eles "manifestaban unha suposta conivencia de autoridades" que fan parte da escuadra policial en Compostela.\nOs feitos denunciados destapounos un dos implicados, Rabia Dahmani, nunha entrevista concedida ao xornal Novas da Galiza en febreiro de 2010. Segundo explicou, os traballadores explotados por esta rede eran recrutados en Marrocos coa promesa dun emprego. Exixíaselles un pagamento de 10 mil euros, cuxa devolución reclamou Bugalho após ser a mafia condenada, mais que non lles foron devoltos a ningún dos traballadores. Se non os podían aboar, respondían coas súas vivendas.\nUnha mafia de inmigración con 20 anos de actividade\nUnha vez en territorio estatal os inmigrantes ficaban abandonados durantes semanas, aínda sen papeis, para seren despois reclamados polas catro empresas antes mencionadas para traballaren por menos da metade do que figuraba nas nóminas. En moitos casos o salario non superaba os 500 euros. Coñecedora da situación, Bugalho foi unha das persoas que apoiou e acompañou os traballadores explotados até A Coruña para denunciaren a súa situación, trasladándoos no seu carro particular até a comisaría.\nNa súa declaración, Messaoud El-Omari tería citado a Manuel Fernández Nogueira, comisario xefe do grupo operativo de estranxeiría e profesor da USC, nomeadamente do Instituto de Criminoloxía fincado na facultade de Dereito. Referiuse a el como "un amigo dentro", corroborando as denuncias dos propios traballadores a respecto da "colaboración" entre a rede de explotación e a policía. A propia Bugalho di que, após ser detida en 2009, a conversa con Nogueira comezou cun "Laura, por fin collinte".\nEspida e vexada por ser muller trans\nEfectivamente, o proceso xudicial contra a sindicalista arrincou hai case catro anos, cando a detiveron 48 horas durante as cales denuncia ter sufrido malos tratos e vexacións relacionadas coa súa condición de muller trans. "Dixéronme que ficase espida e sinalando cara os meus xenitais repetían que 'antes era un 'chico bueno' e olla agora en que te convertiches'", recorda. Tamén fixeron mofa por ser ela galegofalante.\nNesas 48 horas, o ordenador que a sindicalista empregaba para traballar na CIG foille confiscado e del a policía española colleu os datos de 15 persoas que foron citadas sen orde xudicial e ameazadas con ordes de expulsión. Oito delas presentáronse para declararen. Tres denunciaron que non lles permitiron ler o seu propio testemuño, que tiveron que asinar obrigatoriamente. As oito pasaron de testemuñas e imputadas e declararán outra vez, canda Bugalho, esta cuarta feira.\nMiles de sinaturas exixen o arquivo da causa\nMalia ser ben coñecida na Galiza polo seu traballo en colectivos como o Foro Galego de Inmigración, TransGaliza, o movemento feminista, o seu traballo na CIG ou o independentismo, o apoio que a activista recibiu nos últimos meses chegou a través dunha campaña internacional posta en marcha desde a Rede Transfeminista en Euskal Herria.\nCentos de colectivos reclaman o arquivo da causa e unha petición en change.org publicada na mesma liña acumula pola volta de 2 mil sinaturas. Para o 16 de xaneiro está convocada unha concentración de solidariedade ás portas dos xulgados de Fontiñas, en Compostela, a partir das oito e media da mañá, pois a vista oral arrincará ás nove. Consciente de que "o Estado español o único que quere é man de obra escrava", a sindicalista non está segura a respecto dunha resolución xudicial favorábel. Porén, reclama que esta "vendetta" remate "canto antes".\nseu anos persoas social traballo polo\nA sindicalista Laura Bugalho enfróntase a até 8 anos de cadea polo seu traballo con...


O Concello advirte a Albada de que poderá\nO Concello da Coruña, a través da súa área de Medio Ambiente, vén de requirir novamente a Albada, empresa concesionaria da planta de Nostián, para que proceda ao selado dos dous vasos de depósito colmatados en cumprimento do real decreto lexislativo 1/2016 polo que se aprobou o texto da Lei de prevención e control integrados da contaminación (IPPC). Ademais, o departamento que dirixe a concelleira María García advirte á UTE de que, no caso de persistir na infracción, a administración local “poderá declarar a caducidade da actual concesión, sen dereito á indemnización”, ante un incumprimento ambiental de carácter grave. Esta posibilidade aparece recollida no prego de cláusulas administrativas que regula o concurso público polo cal se lle adxudicou a Albada a explotación da citada planta. A responsable municipal indica, ao fío, que “o cumprimento das súas obrigas non pode servir como escusa á empresa para empregar ao cadro de persoal como moeda de cambio”. Así, a titular de Medio Ambiente, que hoxe mantivo unha reunión con representantes dos e das empregadas de Nostián, especificou que o Concello “estará moi vixiante, non só ante a necesidade de selar os vasos xa saturados, senón ante o cumprimento das condicións laborais e o mantemento dos postos de traballo”.\nGarcía insistiu en que o selado de dous dos depósitos de Nostián é un asunto prioritario que a cidade leva máis dunha década arrastrando. “Despois da última sentenza xudicial e das resolucións coñecidas queda claro, xuridicamente, que é o que lle corresponde a cada actor implicado neste proceso”, comentou. A edil lembrou a recente sentenza do Tribunal Superior de Xustiza de Galicia dándolle a razón ao Concello da Coruña ao rexeitar o recurso contencioso-administrativo interposto por Albada xa en 2016, e obrigando á concesionaria ao selado dos vasos colmatados. Por outro lado, a propia Xunta de Galicia anunciou hai dous meses a sanción á adxudicataria da xestión de Nostián por non ter pechados os depósitos no prazo esixido dun ano. “Os recentes acontecementos derivaron neste novo requirimento, así como á advertencia de que estamos en situación de poder dar por caducada esta concesión no caso de que o incumprimento do selado persista”, insistiu, á vez que recordou que o vertedoiro leva funcionando nesta situación dende o ano 2007, “tendo ademais dende 2010 un proxecto validado para atallar a problemática dos vasos”.\n“Para nós o selado do vertedoiro é unha necesidade de primeiro orde. A normativa vixente obriga ao selado dos vasos colmatados tan pronto como remata a súa vida útil. Neste caso estamos xa falando dun desfase dunha década”, explicou a concelleira, que indicou que “ademais, estes depósitos sen pechar son a segunda fonte de emisión de gases invernadoiro da cidade, por detrás do tráfico rodado”.\nPor outro lado, e con respecto á data de finalización da vixente concesión, a concelleira comentou hoxe ao cadro de persoal de Albada que o Consello Consultivo, a quen se remitira a administración local, ditaminou a mesma entre xaneiro e setembro do ano 2020, emprazando ao Concello a establecer a data exacta de finalización da concesión tras escoitar os argumentos da concesionaria. “Cabe resaltar que o propio Consultivo fixo fincapé na dificultade para poder ditaminar cando empezou, e polo tanto, cando remata, a concesión da planta”, explicou.\nUn proxecto rendible\nGarcía insistiu en que, ademais de traballar a prol do cumprimento da legalidade vixente, o Concello “ten moi en conta a situación dos e das actuais traballadoras de Nostián”. “Temos moi claro que o cadro de persoal non pode pagar os reveses xudiciais que poida sufrir unha empresa que, quizais, non fixo ben os seus cálculos. Os ingresos de Nostián están garantidos e as condicións da planta seguen a ser as mesmas, non hai argumentos para ningunha redución no cadro de persoal nin ningunha perda nos seus dereitos laborais”, reiterou.\nA este respecto, e sobre o traballo que se desenvolve en Nostián, a titular de Medio Ambiente aludiu ao impacto das melloras introducidas durante o pasado ano na planta de Nostián para mellorar a súa eficiencia na recuperación de envases, que foron aplicadas como mecanismo para compensar a perda de ingresos derivada do convenio unilateral entre a Xunta e Ecoembes –a asociación que engloba ás empresas envasadoras do Estado– polo que se reduciu un 15% o prezo unitario que se percibe polos materiais recuperados. Segundo os datos recollidos polo seu departamento, entre xaneiro e abril deste ano, a recuperación de envases incrementouse nun 21% fronte ao mesmo período de 2017 e un 14% con respecto a 2016. Do mesmo xeito, a facturación medrou un 26% sobre o pasado exercicio e un 5% se o comparamos con 2016 ano que, incide María García, “foi especialmente destacable en canto a resultados e volume de recuperación en envases”. Non obstante, a titular de medio ambiente, lamentou que, ao longo do 2017, “tanto o Concello, como o Consorcio das Mariñás e a propia Albada perderon máis de 1,6 millóns de euros debido ao convenio unilateral entre a Xunta e a asociación de empresas produtoras de envases”.


COMPETICIÓNS ESCOLARES FIN DE SEMANA (18 e 19 xaneiro, Lugo) – Lucus Caixa Rural Galega\nFin de semana completo o que terán os/as atletas da nosa Escola de Atletismo, no que poderán disputar probas de pista cuberta, aire libre e campo a través nas mañás do sábado 18 de xaneiro e o domingo 19, ambos na capital lucense.\nMañá sábado será a partir das 10:15 horas nas pistas de atletismo do Estadio Gregorio Pérez Rivera, coa I XORNADA DA COPA DEPUTACIÓN DE LUGO para as categorías de SUB10 a SUB14. Deixámosvos o horario definitivo logo das modificacións e diversos enlaces de interese onde podedes consultar as probas que fará cada atleta, o regulamento e os resultados en directo, tanto de pista cuberta cos distintos concursos como de aire libre, coas carreiras de 500 metros lisos.\nPista cuberta (concursos)\nAire libre (500 m. l.)\nO domingo será a quenda para a especialidade de cross, coa fase CLASIFICATORIA DE CAMPO A TRAVÉS – XOGADE que se disputará no Pazo de Feiras e Exposicións, tamén en Lugo. Será a partir das 11:00 horas e poderán tomar parte as categorías desde SUB10 ata SUB16, nunha xornada previa aos Campionatos Provincial e Galego. Deixámosvos o circuíto e os horarios das carreiras a continuación e lembrade que, nesta segunda fase, haberá clasificación individual e por equipos, con asistencia obrigatoria á recollida de medallas.\nPazo de Feiras e Exposicións de Lugo.\n11:00 SUB10/BENX FEM 600m A-D-F-B-C\n11:15 SUB12/ALEV FEM 1.000m A-D-E-F-G-B-C\n11:30 MASC 1.200m (A-B-C)-(A-D-E-F-B)\n11:45 SUB14/INF FEM\n12:00 MASC 1.600m (A-D-F-B-C)-(A-D-E-F-G-B-C)\n12:15 SUB16/CAD FEM\n12:30 MASC 3.500m (A-D-E-F-B)-3(A-D-E-F-G-B-C)\nAcudir, como mínimo, 50 minutos antes da hora da túa proba, cun documento que acredite a túa identidade.\nTraer imperdibles para colocar o dorsal, ademais das zapatillas de cravos (se as tes) e roupa de cambio (segundo a meteoroloxía).\nVestir a equipación de competir da Escola ou, no seu defecto, a roupa de adestramento obrigatoria (camiseta e suadoiro).\nDisfrutar da fin de semana co equipo e divertirse!\nAGARDÁMOSVOS A TODAS E TODOS, NON FALTEDES!\nAire LibreCampo a travésEscola de AtletismoPista Cuberta


O OFICIO DE CEREIRO\nLigazón a Galería de Fotos\nHistoria das Candelas\nNon fai moito esta profesión era habitual en tódolos lugares. Os cirios alumeaban nas casas e nas igrexas antes de que se inventase a electricidade.\nEn terras do sur lugués, o derradeiro cereiro que se recorda tiña a cerería en Noceda. O seu nome era “Manuel Gutiérrez Rivas”. Había outros establecementos dedicados á fabricación e venda de candeas pola zona: un en Sarria e outro na Pobra do Brollón. Pertencían a dous curmáns seus.\nA cera, o elemento imprescindible para os cirios que alumeaban os santos nas igrexas, acompañando aos mortos ou na casa. Antigamente era cara, non existía a parafina e a única maneira de facer os cirios era coa cera que producían as abellas nas súas colmeas. Unha vez castradas, e sacado o mel, os paneis vendíanse. Normalmente, aínda que estes artesáns podían ter colmeas propias para garantir un certo nivel de producción, tiñan que percorrer as aldeas cun chifre na boca como os paraugueiros para conseguir unha cantidade de cera extra. Parece ser que ás veces en vez de pagarlle con cartos o que facían era levala a cambio de sacarlle o mel.\nOs panais eran levados a un lugar onde se lle sacaban as impurezas cocéndoos nunha caldeira de gran tamaño de cobre. Ao quentarse sacábase a cera e metíase na cuba do lagar para prensar e de aí ás formas. Unha vez feito iso, xa estaba lista para traballar. As formas máis pequenas que eran as que lles vendían aos zapateiros.\nAs mechas facíanse con algodón e chamábanse pabíos. Estes íanse bañando nun recipiente cheo de cera chamado noque que se mantiña en estado líquido porque o quentaban por debaixo. Bañábanse e deixábanse a arrefriar ata que collían a gordura desexada. Logo pasábanse polas talladeiras, unhas laminas de metal con buratos, para que tivesen a mesma feitura. Cunha coitela de madeira cortábanse quedando perfiladas.\nAntigamente, cando morría alguén, había a tradición de facerlle un fachón da mesma medida que o finado á que se lle poñía lume logo do enterro e que permanecía ardendo na igrexa ata a súa total consumación.\nReservábase a cera pura para alumear o altar das igrexas e ademais tiña que ser branca.\nEn Calvos (Incio), na devesa do Rei rodeada dun gran muro de pedra, os homes que traían a branquear cera desde distintos lugares de Galicia ataban ás bestas. O branqueo era un proceso moi laborioso que se tiña que facer en época seca. Cun rodete e auga ían sacando lascas que logo se estenderían no lugar axeitado durante unha semana. Tódolos días pola mañá había que regala e darlle a volta. Así é como a cera se volvía branca.\nO lagar da cera é moi semellante ao lagar do viño e do aceite. Nas imaxes podemos ver o que queda del e o impresionante pau de mirto torneado que o conforma.\nVídeo Antiga Cerería\nO teu navedador non soporta vídeo


Graduado en Mestre de Educación Primaria con Mención en Atención a Diversidade pola Universidade de Santiago de Compostela (2014), comezo a investigar coa realización do meu traballo fin de grado en educación matemática para a Educación Primaria. Así a realización deste traballo xunto con outras pequenas colaboracións e experiencias realizadas coa Área de Didáctica da Matemática son recollidas en diversas comunicacións en Congresos de ámbito nacional así como en dúas publicacións.\nA miña formación complementase coa realización do Máster de Investigación en Educación, diversidade cultural e desenvolvemento comunitario da USC (2016) e coa realización de diversos cursos centrados na formación do profesorado e na atención ao alumnado con necesidades especificas de apoio educativo. Do mesmo xeito desenvolvo a miña actividade profesional como Mestre de Pedagoxía Terapéutica para a Consellería de Educación como interino de substitución.\nNa actualidade comezo os meus estudos no Programa de Doutoramento en Educación realizando unha tese ligada a ensinanza-aprendizaxe das matemáticas nunha educación inclusiva a través do deseño de boas prácticas docentes na intervención con rapaces e rapazas en risco de exclusión social coa intervención da metodoloxía ApS (Aprendizaxe-Servizo).


Leopoldo Bouzas Gómez\nLeopoldo Bouzas Gómez, perito e concelleiro en Br... [+]\nA cooperativa da Luaña [1' 02'']\nCambiaron os tempos [1' 13'']\nServicio militar en África [1' 23'']\nO cabezaleiro [1' 15'']\nJose María Carnota Nimo, un carpinteiro especializado na elaboración de caixas fúnebres\nGIS-T IDEGA. Universidade de Santiago\nJose María Carnota Nimo naceu na aldea de O Outeiro (Os Ánxeles) o 30 de Xaneiro de 1924. Vive actualmente na casa coñecida como “a casa dos Carnota” aínda que antigamente se denominaba “a casa dos cocheiros”, debido a que era unha das poucas casas que dispoñían de automóbil naqueles tempos.\nO seu oficio sempre foi a carpintería, traballando nunha empresa funeraria antes de monta-lo seu propio taller de construcción de caixas fúnebres na súa casa.\nA pesares de levar máis de vinte anos retirado, cóntanos en qué consistía o seu traballo; ademais dalgunhas das súas anécdotas ó longo de dúas décadas de adicación.\nPilar Beiras, ademais de se-la súa muller, é a persoa que o acompañou neste oficio ó longo de tantos anos. Entre os dous, cóntannos cómo antigamente algunhas caixas fúnebres transportábanse na súa bicicleta ou sobre a cabeza.\nAs xornadas laborais eran moi prolongadas, pois algunhas veces tiñan que traballar pola noite. Pilar fálanos de cómo compaxinaba o traballo de decoración das caixas co traballo na casa, atender ós nenos e coida-los animais.\nTamén manifestan que non era moi agradable convivir coas caixas fúnebres ó lado da casa. Sen embargo, co paso do tempo xa se foron acostumando a este feito. Pois realmente consideran que se trata dun traballo como “outro calquera”.


» Política » O Hospital da Costa á cabeza de Galiza nas listas de espera de consulta e segundo en cirurxía, explica o BNGCronica3.com A Mariña - costa de Lugo - información da Mariña lucense\nO Hospital da Costa á cabeza de Galiza nas listas de espera de consulta e segundo en cirurxía, explica o BNG\nVeiga afirma que o que nos queda aos veciños da Mariña de Lugo é rezar, para non quedar enfermos.\nO Hospital da Costa á cabeza de Galiza nas listas de espera de consulta e segundo en cirurxía.\nO Bloque Nacionalista Galego considerou autenticamente escandalosas as cifras referidas das listas de espera tanto en cirurxía como en consultas que fixo públicas a Consellaría de Sanidade e da que se fan eco diferentes medios de comunicación na medida que sitúan ao Hospital da Costa á cabeza das listas de espera en consultas e en segundo lugar en cirurxía, só por detrás de POVISA, se ben este centro non forma parte do sistema público. “O que nos queda aos veciños da Mariña de Lugo é rezar, para non quedar enfermos” afirmou Veiga que denunciou “que non é de recibo que os veciños da Mariña teñan que agardar segundo afirma Sanidade 106 días de media para facer unha consulta e 122 días para someterse a unha operación”.\nO Responsábel Comarcal do BNG afirmou que “nin a maquillaxe á que a Xunta de Galiza somete estas cifras, o que nos fai pensar que os datos da espera prolongase máis días, son capaces de agochar a evidencia do deterioro da sanidade no Hospital da Costa, posto que en Burela para unha consulta hai que agardar 20 días máis que o segundo que o segue e para someterse a unha operación 13 días máis do seguinte na lista que é o de Coruña”. Segundo o Portavoz Nacionalista “estas cifras, que na nosa opinión están sometidas a rebaixa, poñen enriba da mesa que a intención da Xunta de Galiza é deteriorar a calidade asistencial do centro da Mariña, na perspectiva de desmantelalo a fin de que o novo Hospital de Lugo asuma de xeito progresivo as competencias do Hospital da Costa”·\nVeiga que convidou a todos os veciños da Mariña a que entren na páxina web da Consellaría de Sanidade para que comproben a situación de marxinación que se crea na Mariña en relación con outros centros galegos, considerou que as explicación que ven de dar sobre esta situación o Xerente do Hospital “son escusas de mal pagador”. “Non é de recibo que o Sr Insúa vincule estes números ao período estival, cando outros centros de zonas, que soportan unha presión turística máis forte que o da nosa zona non se atopan nesta situación. Pensemos no Hospital do Salnés, na área das Rías Baixas, que só soporta listas de espera en consultas de 72 días e 74 en cirurxía, isto é que o superamos en 34 e 48 días respectivamente”. “Non so hai verao na Mariña” ironizou Veiga quen lamentou que Insua actúe como un cancerbeiro do goberno galego e non como alguén preocupado por mellorar a sanidade dos mariñaos.\nOs nacionalistas esixiron que a Xunta de Galiza ten que poñer solucións riba da mesa para esta situación. “Non será agora a escusa que o problema estaba nunha equipa directiva que foi cesada e que temos outra nova que lle vai dar un impulso ao Centro como afirmou Farjas no momento do nomeamento de Insua” preguntouse Veiga quen demandou compromisos reais pos parte do Goberno Galego con este centro. “É máis as contas públicas da Xunta de Galiza para este ano indican que a situación lonxe de mudar vai aínda empeorar, pola reducción das partidas orzamentarias, e pola posta en marcha do novo Hospital de Lugo” afirmou Veiga.\nXa por último o Portavoz Comarcal do BNG definiu como “de pena” a posición dos populares da Mariña “que volven evidenciar co seu silencio que pouco máis son que uns criados mal mandados ás ordes do que se decide en Compostela e que tamén carecen de calquera tipo de poder dentro da Xunta posto que noutras áreas de Galiza estamos convencidos que os responsábeis populares non permitirían isto. Se Balseiro estivera a algo máis que cobrar do erario público, poñeríase ao lado dos seus veciños. Nos últimos tempos volveu a demostrarnos que non, fai unhas semanas en Sargadelos agora co Hospital”.


Ourense e San Cibrao das Viñas fixan o seu límite xeográfico exacto - Concello de Ourense\nOs concellos de Ourense e de San Cibrao das Viñas poden, desde hoxe, coñecer o seu límite xeográfico exacto. Técnicos do Instituto Xeográfico Nacional (IGN, do seu nome en castelán) presentaron esta mañá, no salón de plenos, as conclusións dos traballos técnicos de recuperación e replanteo da liña do límite xurisdicional entre ambos concellos, xa que as actas que rexían na actualidade databan de 1920 e, polo tanto, eran xeometricamente menos precisas.\nOs resultados dos traballos técnicos presentados polo IGN, ante representantes institucionais de Ourense -entre eles o propio alcalde, Gonzalo Pérez Jácome- e de San Cibrao, así como técnicos de Infraestruturas e de Planeamento e Xestión Urbanística, establecerán as coordenadas fixas no sistema xeodésico de referencia oficial para España (ETRS89, UTM). Estas serán inscritas no Rexistro Central de Cartografía, o que lles dará amparo xurídico. Na última fase, ambos concellos deberán corroborar as medicións para establecelas definitivamente e darlles, mediante a acta correspondente, cobertura legal.\nA medición do IGN xorde a partir das diferenzas detectadas entre os límites que recollían as actas e os rexistros do propio Catastro que se apoiaban exclusivamente nos datos presentados nos planos. É por iso que a idea do Concello de Ourense é a de repetir o mesmo proceso co resto dos concellos limítrofes: O Pereiro de Aguiar, Coles, Amoeiro, Punxín, Toén e Barbadás.


Davis vantage vue complete system – A great information site\nNada – co caso especial do tempo concebible – non afecta a práctica do día a día máis que o tempo. Dirixe como se viste, canto tempo saes do traballo e se vas a ese partido de fútbol. Un gran número de nós mantén as nosas radios, polo que escoitamos o informe meteorolóxico cando espertamos. De todos os xeitos, no caso de que necesites estar ao tanto do tempo máis preto da casa que o terminal aéreo máis próximo, podes obter unha contracción que te menciona o que funciona ben fóra da súa entrada.\nTermocopio de 15 dólares introducido para termómetro interior e exterior de La Crosse Technology Almacena altos e mínimos e que tempo pasou ata 24 horas. Tamén configurei unha estación meteorolóxica Vantage Pro2 adicional de 500 dólares de Davis Instruments na miña terraza. É o punto máis alto do novo dispositivo meteorolóxico, avaliando todo, dende a velocidade do vento ata as precipitacións e dándome adiviñas individuais.\nNa maior parte, o anuncio meteorolóxico innovador desapareceu: Nunca terás que abrir de novo unha abertura no divisor e encadenar un enlace para perxudicar a temperatura exterior desde dentro da casa. Todos os sensores externos transmiten as súas lecturas ás veces e en calquera momento a unha presentación fluída dunha pedra cómoda que se coloca nunha mesa de traballo ou monta un divisorio.\nPor preto de 30 dólares, pode obter termómetros de La Crosse ou Oregon Scientific, que ademais miden a lateralidade e controlan os patróns de peso barométrico. Isto implica que poden predicir o tempo para as próximas 12 a 20 horas, amosando as súas figuras con símbolos para brillantes, semicirculares ou escuros, por exemplo. oportunidade de que queiras 50 dólares, acompañarán un reloxo que equivale ao cheque nuclear de Estados Unidos en Boulder, Colo. A US $ 100, podes incluír un cheque de caída ou un anemómetro para estimar a velocidade do vento e calcular a velocidade do vento. frescura\nUn engranaje cada vez máis caro rastrea factores meteorolóxicos durante períodos máis longos de tempo, por exemplo, a tempada de precipitación e a conexión a un ordenador para a gravación. Tamén poden chamar avisos cando se cumpran os criterios, avisándoo, notándoo, para que as túas plantas estean xeadas á espera de fábrica de Raymond. A estación WS-2310 dos medidores La Crosse esencialmente indistinguíbeis do duro modelo Vantage Pro de Davis. Non é tan refinado. Non obstante, valorado por menos de 200 dólares, tamén é significativamente menos caro.\nNa oportunidade fóra de que necesites saber o tempo, onde queiras queiras, mira un manómetro. Nielsen-Kellerman fai seis modelos, cada un do tamaño dun martelo móbil. Van desde un metro cadrado directo, preto de 65 dólares, útil para golfistas ou windsurfistas, ata os $ Kestrel 4000 $ 250, que poden rastrexar para todos os propósitos e propósitos calquera que fagan os modelos de xardíns, con excepción dos tobogáns acuáticos. Un piloto decente é o novo 2500, que se vende por preto de 150 dólares. Termocopio de 15 dólares introducido para termómetro interior e exterior de La Crosse Technology Almacena altos e mínimos e que tempo pasou ata 24 horas. Tamén configurei unha estación meteorolóxica Vantage Pro2 adicional de 500 dólares de Davis Instruments na miña terraza. É o punto máis alto do novo dispositivo meteorolóxico, avaliando todo, dende a velocidade do vento ata as precipitacións e dándome adiviñas individuais.\nÉ o ideal para entender o frío frío nas pistas ou a temperatura da bañeira de hidromasaje ao cabo dun tempo.\nPrevious PostPrevious Importance of taking sat classes near me for a successful career.\nNext PostNext Anemometer tips and instructions


Homenaxe a Manuel Suárez, último alcalde republicano de Ourense:\nO vindeiro 27 de xullo, luns, terá lugar no concello de Ourense un acto de homenaxe ao último alcalde republicano desta localidade, o socialista Manuel Suárez Castro, quen foi fusilado no ano 1937 por ser un dos líderes provinciais do sindicato UGT e pola súa oposición ao alzamento militar franquista.\nA homenaxe, organizada polo Concello de Ourense, dará comezo ás 12 horas, no Salón Nobre do Concello, cun acto solemne. Ás 13:30 horas, procederase ao descubrimento dunha praca que dará nome á Escola de Artes Escénicas (Rúa da Canle, s/n). Este acto contará cunha representación teatral, a lectura da carta póstuma que deixou Suárez, que correrá a cargo do Director de cine José Luís Cuerda e a entrega dun presente, en conmemoración, por parte da Fundación Luís Tilve. A continuación intervirán a filla de Manuel Suárez, Dolores Suárez, e o Alcalde de Ourense, Francisco Rodríguez.\nA Fundación Luís Tilve colabora nesta homenaxe poñendo a disposición do Concello o arquivo documental de UGT-Galicia e aportando datos, froito das investigacións que están levando a cabo na provincia os historiadores Javier Quintas Ferreño e Marta Longueira Buceta, do equipo de investigadores da Fundación.\nLíder obreiro de Ourense.\nOurense, 6.X.1890 - Ourense, 27.IX.1937.\nCanteiro e logo Mestre de obras. Era fillo de José Suárez Rodríguez e Ramona Castro Pardo, é probablemente a figura máis notable da UGT en Ourense. Pese a nacer no seo dunha familia modesta, foi un gran autodidacta, influído por Pablo Iglesias, quen lle incidira na necesidade de que adquirira un bo nivel cultural para poder desempeñar eficazmente a súa labor sindical en beneficio da clase obreira. En 1913 milita xa nas Juventudes Socialistas de Ourense e é membro do "Centro de Sociedades Obreras". Corresponsal de El Socialista, mantén unha nutrida correspondencia, unhas 60 cartas, con Pablo Iglesias, quen o aconsella en todo momento; de aí a súa moderación política, podendo considerárselle "pablista" ou "prietista".\nAs folgas obreiras de 1917 o levan a prisión ata febreiro de 1918, acusado de incitador e organizador das mesmas dende as sociedades ugetistas, intercedendo por él o propio Pablo Iglesias dende Madrid. Dende a súa labor sindical incidiu positivamente na sindicación ou asociacionismo dos traballadores ourensáns, tanto agrarios como obreiros, colaborando na constitución de moitas Sociedades e divulgando os ideais da UGT a través da prensa e campañas de propaganda por toda a provincia, de tal xeito que UGT pasa de ter uns 334 afiliados en 1918 a ter 963 en 1922.\nTrala disolución da Agrupación Socialista de Ourense, froito da escisión de 1921, Pablo Iglesias apremia a Suárez para que reorganice a Agrupación, tarefa que acada en agosto de 1922, xa como líder do PSOE local, así como da Sociedad de Canteros. Elixido concelleiro nas derradeiras eleccións antes da ditadura de Primo de Rivera, ocupará un posto no Consejo de Trabajo e na Junta Provincial de Abastos. En 1930, tralo paréntese autoritario, é novamente designado concelleiro pola Casa del Pueblo.\nEn 1931 asiste como delegado, en representación de Galicia, aos plenos nacionais do PSOE e a UGT (UGT tiña un Delegado Regional de Galicia no Comité Nacional, equivalente ao Confederal actual, elixido polas seccións en consulta promovida pola Comisión Executiva). O delegado habitual por Galicia a estes Comités era Botana, sendo Manuel Suárez o suplente, razón pola cal acudiu en varias ocasións ás reunións que tiñan lugar en Madrid. Ese mesmo ano, tralas eleccións municipais, é elixido Primeiro Tenente de Alcalde, formando parte das Comisións Permanentes de Facenda, Policía Urbana e Policía de Abastecementos, así como Presidente da Junta de Solares e vocal da Junta Local de Primera Enseñanza. Dende este último cargo prestaría especial interese en contribuír á formación da clase traballadora, que consideraba fundamental para a emancipación da mesma.\nO 6 de maio tomará posesión do seu escano como Deputado Provincial e Vicepresidente da citada Corporación, formando parte das comisións de Facenda, da Junta Provincial de Transportes, representante en poxas e concursos, suplente da Xestora para a Construción da Leprosería, deputado visitador do Hospital e representante na Junta Provincial de Beneficencia. Dende estes cargos desenvolveu unha fonda labor social baseada na modernización das infraestruturas, o saneamento das principais rúas da cidade, a mellora na calidade de atención dos servizos médicos do Hospital, coa achega de medios materiais e persoais, ou o impulso da Escola de Artes e Oficios.\nO 17 de outubro de 1931, en Monforte, exerce como Presidente do Congreso Extraordinario de Colectividades Socialistas de Galicia. Impulsor da construción da Casa del Pueblo e da actual Praza de Abastos de Ourense, tamén foi fundador da Caja de Ahorros Provincial de Orense (en 1932). En 1934, a folga revolucionaria provoca o seu desterro da cidade, ata que, tralas eleccións de 1936, é reposto no seu cargo, ocupando a alcaldía en funcións. Ese mesmo ano, durante o alzamento militar, forma, cos representantes do Frente Popular, o Comité de Defensa de la República. Tomada a cidade polos militares, permanece como alcalde durante tres días, ata que os falanxistas o van a buscar, momento no que logra fuxir. Escondido durante case sete meses, é finalmente detido e executado por delito de rebelión militar tras consello de guerra (sumario 598/1936).\nArquivo da Fundación Luís Tilve (Fondo Familia Suárez Bretaña)\nArquivo Militar de Ferrol\nArquivo Deputación Provincial de Ourense\nXornal La Lucha de Ourense\nPrada Rodríguez, Julio: De la agitación republicana a la agitación franquista, Ourense 1934-1939. Barcelona : Ariel, 2006.


Nova Lei Hipotecaria, consecuencias para o consumidor | Consumer\nA paralización de desafiuzamentos durante os próximos dous anos ou a ampliación dun a tres meses do prazo estipulado de falta de pagamento da hipoteca terán efectos positivos\nData de publicación: Martes, 30deAbrilde2013\nAínda quedan algúns flocos por concretar na reforma das hipotecas e aínda non se redactou o texto definitivo, pero xa se coñecen as principais liñas da nova Lei de Protección dos Debedores Hipotecados (Lei Hipotecaria), que entrará en vigor en xuño deste ano: diminúe de 40 a 30 anos o prazo máximo de concesión das hipotecas, acepta a intervención xudicial se se observan cláusulas abusivas, permite a venda do inmoble en proceso de execución hipotecaria fose do procedemento xudicial e ofrece máis competencias aos notarios, entre outras disposicións. Estas medidas suavizan, en parte, a atafegante situación económica que padecen moitas familias españolas inmersas en créditos hipotecarios. Con todo, convén dar un repaso ás novidades que trae consigo a nova lei e analizar como afectarán os consumidores.\nNovas hipotecas: máis garantías e protección\nO número de hipotecas constituídas sobre vivendas continúa a súa tendencia á baixa, segundo os datos do INE (Instituto Nacional de Estatística), e os expertos auguran que non se producirá un repunte das vendas de inmobles durante este ano, debido á falta de crédito e a debilidade da demanda motivados, entre outras razóns, polo aumento do paro. Con todo, si que hai cambios no sector. As modificacións que inclúe a nova Lei Hipotecaria afectarán de maneira significativa aos compradores que contraten financiamento para a adquisición dun piso.\nPara aumentar a seguridade nas hipotecas, o comprador deberá cumprimentar un documento indicando que foi advertido dos posibles riscos\nAínda que, en xeral, a nova lei ofrece máis garantías aos consumidores e bríndaselles unha maior protección, moitos especialistas consideran que as medidas tomadas polo Executivo seguen sendo insuficientes e que queda aínda moito por avanzar na reforma hipotecaria. En principio, preténdese transmitir prudencia financeira para non incorrer no sobreendeudamiento que aburou aos compradores durante estes últimos anos. Así mesmo, esixirase un maior rigor á hora de conceder hipotecas, polo que se que reducirá o seu número e encareceranse, ademais de dificultar as seguintes compras. Pero, cales son as novidades que promove a nova lei e como repercutirán nos consumidores?\nConsecuencias da nova Lei Hipotecaria\nLimítase a 30 anos o prazo máximo de amortización das hipotecas, desde os 40 actuais.\nA pesar de que moitos expertos argüen que é un prazo razoable e que, mesmo, ofrece a posibilidade de adquirir outra vivenda no futuro, a limitación da vida dunha hipoteca a 30 anos podería acoutar aínda máis o volume de compradores potenciais. Ademais, esta medida encarece no futuro os créditos hipotecarios posto que, canto máis breve é o período de amortización dunha hipoteca, máis altas son as súas cotas.\nParalízanse os desafiuzamentos durante os próximos dous anos.\nO Tribunal de Xustiza da UE estableceu, mediante sentenza, que a Lei española era incompatible coa directiva europea de 1993 sobre a protección dos consumidores referente ás cláusulas abusivas.\nEspaña vulnera esta directiva ao non permitir que os xuíces suspendan un desafiuzamento se consideran que un préstamo hipotecario deixa ao cidadán nunha situación de indefensión fronte ás entidades financeiras.\nA partir de agora, os xuíces poderán declarar improcedentes as execucións hipotecarias, o que pode constituír unha medida de alivio para as familias que están a piques de perder a súa vivenda.\nPonse freo ás cláusulas abusivas.\nPor mor da citada sentenza europea contra o sistema de desafiuzamentos español, dáse máis poder aos notarios para impedir estas cláusulas . Ata agora, o notario só preguntaba ao comprador se entendía o que asinaba. En cambio, a nova lei faculta ao notario a deter a firma dunha hipoteca se detecta na escritura algunha cláusula abusiva.\nPosibilítase a venda extraxudicial.\nPermítese que o debedor en proceso de execución hipotecaria poida vender pola súa conta a vivenda, fóra do procedemento xudicial. Se atopa un comprador (que ofrece un prezo maior ao da futura poxa), a operación estará avalada por lei, polo que supón unha medida positiva para o consumidor. Ademais, en caso de execución hipotecaria, o xuíz pode condonar o pago da débeda se o propietario fai fronte ao 65% do total pendente no quinto ano a partir do proceso de poxa, ou o 80% do total no décimo ano.\nNeste sentido, xuíces e notarios poderán declarar improcedentes as execucións hipotecarias ou suspender vendas extraxudiciais dos bens executados, cando detecten cláusulas abusivas nos contratos. Para evitar estas situacións, establécese a obrigatoriedade de que na escritura pública conste por escrito a cultura financeira do prestatario e o total coñecemento das cláusulas do contrato.\nO hipotecado deberá asinar un documento no que corrobore que foi advertido dos posibles riscos do contrato.\nO Banco de España elaborará un formulario que o comprador terá que cumprimentar consignando en que termos recibiu a información. Con esta medida perséguese dotar de seguridade ao consumidor, pois ata agora, moitos cidadáns non eran conscientes do que asinaban.\nRegularanse certas prácticas que se incluían nos contratos hipotecarios, como o establecemento de hipotecas adoito, hipotecas multidivisa, swaps de tipos de interese, etc. Estes produtos financeiros complexos deberanse explicar de forma exhaustiva e a súa aceptación por parte do hipotecado terase que asinar nun documento independente á escritura de hipoteca.\nAmplíase dun a tres meses o prazo estipulado de falta de pagamento da hipoteca que debe abonar o debedor antes de que se inicie unha execución hipotecaria.\nEsta decisión favorable para os consumidores supón un balón de osíxeno para as persoas hipotecadas con risco de falta de pagamento.\nPréstamos do 80%, como máximo, do valor de tasación do inmoble.\nAínda que a anterior normativa xa aludía a este tope, insinuábase unha posible porcentaxe maior se o comprador presentaba avais ou outras garantías. Agora non pode superarse este máximo. Así, os consumidores só poderán solicitar un préstamo hipotecario se contan, polo menos, cun 20% do valor da vivenda. Isto fará que os consumidores só contraten as hipotecas que en realidade poden abonar.\nLimitación dos intereses de demora a tres veces o tipo de interese legal do diñeiro\nEsta medida non ten efectos retroactivos, polo que entra en vigor a partir da aprobación da lei e poderán acollerse a ela as novas hipotecas ou as actuais que entren en moura neses momentos.\nPara 2013, o interese legal do diñeiro está no 4%, polo que os intereses que se abonan pola falta de pagamento nas cotas hipotecarias quedan limitados a un máximo do 12% (4% x tres veces), fronte ao 20% ou, mesmo, o 25% que roldaban ata agora. Esta modificación pretende que non se incremente tanto a débeda que non poida pagarse e, sobre todo, que os intereses sexan razoables. Ademais, establécese que, en caso dunha execución, se o valor da vivenda é insuficiente para cubrir toda a débeda, o principal pendente de pago deixará de devengar interese.\nAínda que é unha medida eficaz e, nalgúns casos, os intereses de demora rebaixaranse á metade, os expertos aducen que aínda seguirán sendo excesivos para as economías domésticas.\nO hipotecado poderá contratar pola súa conta a unha sociedade de tasación homologada, para que estipule o valor da vivenda que pretende adquirir e a entidade bancaria deberá aceptar a súa tasación. Ata agora, o banco decidía que compañía taxaba o inmoble, e esta, a miúdo, estaba ligada á propia entidade. Ademais, os bancos non poderán participar de forma directa en máis do 10% do capital das tasadoras. Esta decisión favorecerá a independencia das sociedades de tasación con respecto ás entidades e as tasaciones serán máis fidedignas.\nNovo deseño da hipoteca inversa.\nA hipoteca inversa consiste na venda do piso a unha compañía de seguros, aínda que o propietario mantén o usufructo ata o seu falecemento. En lugar de recibir o diñeiro pola venda no acto, a compañía vai abonando á persoa unha renda mensual mentres vive.\nA nova normativa especifica que os solicitantes deste produto financeiro sexan persoas con 65 anos ou máis, ou afectadas de dependencia ou cun grao de discapacidade igual ou superior ao 33%. Esta medida introduce unha mellora de carácter social, ao incluír como beneficiarios dela ás persoas dependentes.\nCon todo, é unha disposición difícil de explicar a unha persoa dependente ou con discapacidade. Ademais, se a compañía de seguros abonou xa todas as rendas mensuais e a persoa non faleceu, non se sabe se ten que abandonar o inmoble.\nOutras disposicións da nova Lei\nAdemais das anteriores, a nova Lei Hipotecaria estipula outras medidas que poden aliviar a inquietude de numerosos españois sumidos nun crédito hipotecario.\nO debedor terá a posibilidade de propor un plan de refinanciamento ao banco ao que debe diñeiro. En caso de rexeitamento por parte da entidade, esta deberá xustificar as causas polas que non aproba devandito plan.\nContémplase a posibilidade de rescatar os plans de pensións, no caso de que o beneficiario se enfronte á execución hipotecaria da súa vivenda habitual.\nAs familias numerosas, que teñan un neno menor de tres anos e as familias monoparentais con dous fillos ao seu cargo forman parte do limiar de exclusión.\nO Goberno poderá ampliar o colectivo beneficiario do fondo social de pisos, creado cunhas 6.000 vivendas, propiedade de entidades bancarias, e destinado a cubrir as necesidades de familias desafiuzadas. De calquera modo, a proposta de constituír un fondo de 6.000 inmobles sociais para os máis desfavorecidos é escasa, se se ten en conta a gran cantidade de desafiuzamentos que xa se produciron.\ngarantías-gl hipotecas-gl jueces-gl Ley hipotecaria-gl notarios-gl tasación


Os produtores de carne de polo lanzan un SOS pola crítica situación á que se enfrontan - Campo Galego\nInicio / Carne / Os produtores de carne de polo lanzan un SOS pola crítica situación á que se enfrontan\n01/12/2020 1:42 p.m.\nUns 50 avicultores convocados por Unións Agrarias concentráronse esta mañá en Santiago de Compostela para denunciar a crítica situación á que se enfrontan polo descenso da demanda, o incremento dos custos de produción e a utilización da carne de polo por parte da distribución como produto reclamo para atraer clientes.\nPrecisamente, o acto de protesta tivo lugar diante dun supermercado da cadea de distribución GADIS, que estes días está a realizar unha oferta de “Pollo Extra Kilo 1,99 Euros”.\nA organización agraria advertiulle a GADIS que no caso de que non retirara os elementos promocionais dos supermercados, nun prazo máximo de 48 horas coa oferta -prevista para o 30/11 e 1/12-, iniciaría unha campaña de sinalamento a través de tódolos medios dos que dispoña UUAA, tal como sucedeu hoxe. En calquera caso, a organización deu traslado e propuxo que se abra un expediente sancionador ante a Axencia de Información e Control Alimentarios, (AICA) á cadea de supermercados por introducir no mercado galego produtos “en clara venda a perdas”. Por parte de GADISA decidiron non facer valoracións.\nNeste sentido, para o secretario xeral de Unións Agrarias, Roberto García, con este acto de protesta perseguen un triple obxectivo. En primeiro lugar, esíxenlle á Xunta de Galicia e ao Goberno Central que “fagan cumprir a Lei da Cadea Alimentaria non só á parte feble da cadea, senón tamén ás grandes distribuidoras, para que non se vendan alimentos por debaixo dos custos de produción”. “Hoxe vemos que nesta cadea véndense polo a 1,99 euros o kilo, un 30% por debaixo do que custa producilo”, advertiu.\nCaida do prezo do polo e incremento do prezo do penso\nNeste sentido, Roberto García asegurou que “imos estar moi vixilantes ante calquera venda por debaixo dos prezos de coste, denunciándoo ante a AICA para que sancione estas prácticas, pero tamén pedíndolle ao consumidor a súa complicidade cos produtores non comprando eses produtos reclamo”.\nPor último, a organización agraria alerta sobre o descenso de demanda á que se enfrontan ás arredor de 670 granxas de polo que existen en Galicia debido a crise provocada pola Covid19. “Cada produtor de polos vai cobrar este ano de media 5.000 euros menos, pois vai ter 3 meses as granxas baleiras por falta de demanda; a caída do turismo tamén vai implicar unha caída da produción e aínda por riba vemos unha caída de prezo no polo de 0,25 euros por kilo, cando os custos de produción se viron incrementados un 30% nas últimas semanas pola subado prezo dos cereais”, alertou o secretario xeral de Unións Agrarias.